
PARLAMENTUL  ROMÂNIEI

 CAMERA DEPUTAŢILOR

	          COMISIA JURIDICĂ,

   DE DISCIPLINĂ ŞI IMUNITĂŢI
	
	            Bucureşti, 27 octombrie 2020
            Nr.4c-13/280/2020
            PLx. 194/2020


A V I Z 
asupra

Proiectului de Lege pentru modificarea şi completarea Legii nr.296/2004 privind Codul consumului
În conformitate cu prevederile art.94 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre avizare, cu Proiectul de Lege pentru modificarea şi completarea Legii nr.296/2004 privind Codul consumului, trimis cu adresa nr. PLx. 194 din 3 mai 2020, înregistrat la Comisia juridică, de disciplină şi imunităţi sub nr.4c-13/280 din 4 mai 2020.
Conform dispoziţiilor art.75 alin.(1) din Constituţia României, republicată, şi ale art. 91 alin (9) punctul 1 din Regulamentul Camerei Deputaţilor, republicat, Camera Deputaţilor este  Cameră decizională.

Proiectul de lege are ca obiect de reglementarea modificarea şi completarea Legii nr.296/2004, intervenţiile legislative vizând abrogarea art.43, precum şi actualizarea unor definiţii şi introducerea unei noi definiţii pentru expresia „distribuţia de bunuri”.
În şedinţa din data de 27 octombrie 2020, potrivit art. 61 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat Proiectul de Lege supus avizării, expunerea de motive şi au avut în vedere avizul  favorabil al Consiliului Legislativ și  avizul nefavorabil al Consiliului Economic și Social.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, să acorde aviz pozitiv Proiectului Lege.

În raport de obiectul şi conţinutul reglementării, propunerea legislativă face parte din categoria legilor ordinare.

                  PREŞEDINTE,                                                        SECRETAR
                Nicușor HALICI                                              Aida-Cristina CĂRUCERU
Consilier parlamentar, Bucur Dragos 

